《翟提仓生日》
宋代·唐庚

奎毕夜腾辉，英灵出帝畿。陶门八翼后，却桂一枝巍。

使斧今持铁，经编旧绝韦。政将儒雅饰，学造道心微。

士论宜金马，君恩且绣衣。德醇浑可饮，才俊不容晞。

盛世方连茹，孤生耻食薇。初从漆雕仕，全拙汉阴机。

荠舌犹馀苦，莼心未得归。大椿祈不老，乌鹊正求依。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。